
ЕУ подршка интегралном територијалном развоју – ЕУ ИНТЕГРА



ОПИС ПОСЛОВА ЗА ПАРТИЈУ 1. 

УСЛУГЕ ТЕХНИЧКЕ ПОДРШКЕ И МОНИТОРИНГА У РЕАЛИЗАЦИЈИ ИНФРАСТРУКТУРНИХ РАДОВА У ГРАДУ КРУШЕВЦУ

	Бр. уговора о донацији:
	2024/461-514
	Локација имплементације пројеката
	Крушевац

	Буџетска линија: 
	5.9.5.
	Период извршења: 
	мај 2026. – април 2028.



	Уводне информације и сврха

	Стална конференција градова и општина (СКГО) је почетком 2025. године отпочела са имплементацијом Програма „ЕУ подршка интегралном територијалном развоју – ЕУ ИНТЕГРА”, који финансира Европска Унија у оквиру ширег програма подршке ИПА III. Циљ Програма је модернизација локалних самоуправа у Србији кроз примену ЕУ модела за интегрални одрживи територијални развој. Кључна ресорно надлежна институција на националном нивоу је Министарство за европске интеграције, док су СКГО и УНОПС имплементациони партнери у погледу реализације планираних пројектних активности. 

Део Програма ЕУ ИНТЕГРА који спроводи СКГО усмерен је на подизање капацитета јединица локалне самоуправе (ЈЛС) и регионалних развојних агенција (РРА) за припрему и имплементацију интегралних развојних пројеката који ће се реализовати кроз грант шему. У складу са тим,  СКГО је спровео јавни позив за подношење предлога пројеката локалног развоја и окончао процес селекције и уговарања пројеката, у складу са Практичним водичем за процедуре уговарања спољне помоћи Европске уније (ПРАГ правила). 

СКГО је у том контексту спровео јавни позив за подношење предлога пројеката локалног развоја, након чега је успешно окончан процес евалуације, селекције и уговарања пројеката. За финансирање је одабрано укупно пет пројеката који се реализују у јединицама локалне самоуправе: Крушевац, Пирот, Мерошина, Ужице и Бор. Планирано трајање пројеката износи 21 месец.
Након потписивања уговора о додели бесповратних средстава, СКГО обезбеђује техничку и финансијску подршку корисницима грантова, као и континуирани мониторинг напретка у реализацији пројектних активности. 

У циљу обезбеђивања високог квалитета имплементације одабраних пројеката и ефикасне реализације предвиђених активности, СКГО ће ангажовати правно или физичко лице, у даљем тексту: стручњак за мониторинг и техничку подршку у реализацији инфраструктурних радова на територији града Крушевца – замена столарије, крова и кровне конструкције, реконструкцију фасаде и унутрашње завршне радове на згради Градске управе у Крушевцу.

Стручњак неће обављати законски прописан стручни надзор над извођењем радова, који остаје у надлежности званично именованог надзорног инжењера у складу са важећим националним законодавством.
Ангажовани стручњак ће блиско сарађивати са пројектним тимом СКГО и представницима локалних самоуправа, пружајући континуирани мониторинг, контролу и подршку током свих фаза радова на инфраструктурним пројектима како би се осигурало да су све активности и трошкови у потпуности усклађени са правилима струке, уговорним обавезама, законским оквиром и процедурама Европске уније. 



	Задатак ангажованог правног или физичког лица

	1. Анализа релевантне пројектно-техничке документације (пројекти, предмери и предрачуни, техничке спецификације  и друга документација) и давање препорука за њено унапређење;

	2. Анализа и процена техничке спецификације, предлога уговора и критеријума у оквиру конкурсне документације као и извештаја о отварању и оцењивању понуда у процесу јавних набавки;

	3. Спровођење периодичних теренских посета локацијама на којима се реализују инфраструктурни радови у договору са саветницом за инфраструктуру;

	4. Праћење напретка радова и процену усклађености изведених радова са уговором о извођењу и одобреном пројектном документацијом и регистровање свих одступања од техничких спецификација;

	5. Координација са другим стручњацима који прате уско специфичне и стручне делове пројекта;

	6. Праћење испуњености свих легалних предуслова за отпочињање радова, као и праћење и извештавање о испуњености свих неопходних услова за несметано извођење и употребу објекта у складу са важећим законом о изградњи и релевантним прописима;

	7. Праћење и извештавање о спровођењу мера безбедности током извођења радова;

	8. Контрола и праћење трошкова изведених радова у складу са уговором и пројектном документацијом;

	9. Праћење и извештавање о временском одступању спровођења активности у односу на уговорене;

	10. Преглед техничких делова извештаја о напретку које достављају корисници пројекта и извођачи радова, уз давање стручног мишљења о усклађености са стварним стањем на терену;

	11. Идентификацију потенцијалних техничких, оперативних или имплементационих ризика који могу утицати на реализацију инфраструктурних активности;

	12. Идентификовање и пријављивање неправилности или кашњења, уз предлог корективних мера СКГО-у;

	13. Давање стручних препорука за унапређење имплементације инфраструктурних активности.



	Очекивани производи рада

	· Извештаји са теренских посета и мониторинга реализације инфраструктурних радова;
· Кратке техничке белешке о верификацији напретка инфраструктурних активности;
· Белешке о идентификованим ризицима и неправилностима у реализацији инфраструктурних интервенција;
· Препоруке за унапређење имплементације инфраструктурних активности;
· Ревидирани извeштаји корисника гранта у складу са динамиком имплементације (квартални, годишњи).



	Активности и обим ангажмана

	Активности
	Максимално предвиђен  број дана

	1. Анализа релевантне документације (пројеката, предмера и предрачуна, техничких спецификација, предлога уговора, конкурсне и друге документације), као и њихова процена уз давање препорука за унапређење.
	2

	2. Анализа конкурсне документације и предлога уговора и давање препорука у складу са техничком документацијом. Праћење напретка радова и усклађености са уговором и пројектном документацијом, као и праћење испуњености законских предуслова. Контрола и праћење трошкова изведених радова у складу са уговором и пројектном документацијом. Праћење мера безбедности и услова за реализацију инфраструктуирних активности. Финансијско и временско праћење инфраструктурних активности, идентификација ризика, неправилности и кашњења уз предлагање корективних мера, као и давање стручних препорука за корекције и унапређење имплементације.  Спровођење периодичних теренских посета у складу са потребама и у договору са саветником за инфраструктуру.
	13

	Максималан број дана
	15









	
Потребне квалификације, искуство и вештине

	Обавезни услови:
· Високо образовање (минимум 240 ЕСП бодова) из области грађевинарства или архитектуре, односно завршене мастер академске, специјалистичке академске или струковне студија, или основне студије у трајању од најмање 4 године 
· Најмање 10 година радног искуства на пословима мониторинга, техничкe евалуацијe и техничкe верификацијe инфраструктурних радова;
· Поседовање најмање једне од лиценци број 400, 401, 410, 411, 419, 700, 800, AI 02-01, GI 04-01.1, GI 04-01.2 или GI 04-04.1.
· Искуство у анализи пројектно-техничке документације, предмера и предрачуна радова;
· Добро познавање процеса припреме и реализације инфраструктурних пројеката;
· Познавање релевантних грађевинских прописа Републике Србије;
· Одлично познавање енглеског језика;
· Добре аналитичке, комуникационе, организационе и вештине извештавања.
Пожељни услови:
· Искуство у реализацији пројеката у области инфраструктуре финансираних од стране ЕУ и других међународних донатора;
· Искуство у раду са локалним самоуправама.






	Комуникација и координација током ангажмана

	У обављању активности, ангажовани стручњак ће бити у сталној комуникацији са Саветницом за инфраструктуру, као и са Mенаџером програма. Такође, ангажовани стручњак ће блиско сарађивати са другим стручњацима ангажованим  на истим грантовима ради размене релевантних информација, усаглашавања налаза и заједничког извештавања према пројектном тиму ЕУ ИНТЕГРА.

